Civitavecchia
Store norske leksikon,Geografi,Verdens geografi,Europa,Italias geografi
Civitavecchia er en by i Italia, i regionen Lazio, 60 kilometer nordvest for Roma, ved Tyrrenske hav. Byen har 52 650 innbyggere (2018).
Civitavecchia er Romas viktigste havneby, og er utgangspunkt for passasjertrafikken på Sardinia. Variert industri med blant annet fremstilling av bygningsmateriell, aluminiumsverk, oljeraffinering og verkstedindustri.Byen har et arsenal bygd av Bernini, og citadell (med etruskisk museum) bygd av Bramante og Michelangelo. Byen og havnen ble anlagt av Trajan som Centumcellae. I 828 ødela araberne byen. Pave Leo 4 bygde en ny by 13 kilometer mot nordøst, men 889 vendte innbyggerne tilbake til den gamle byen, som derfor fikk navnet Civitavecchia ('gamlebyen'). Civitavecchia ble Kirkestatens viktigste havn. Fra 1849 til 1870 var byen besatt av franske tropper. Som flåtehavn ble byen sterkt skadet ved flyangrep i 1943 og 1944. Les mer i Store norske leksikon Italia Italias geografi Byer i Italia